Diari Oficial de la Generalitat Valenciana


Sumari del DOGV 9399, del 05-08-2022 (2022/7495)

RESOLUCIÓ de 2 d'agost de 2022, de la presidenta del Consell d'Administració de l'Autoritat de Transport Metropolità de València, per la qual s'autoritza la gratuïtat temporal del servei de Metrovalencia que presta Ferrocarrils de la Generalitat Valenciana durant els diumenges d'agost de 2022, així com la reducció parcial temporal del preu de venda al públic de determinats títols propis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7495


Data del document
:   02-08-2022

Organisme emissor
:   Autoritat de Transport Metropolità de València

Tipus de document
:   Resolució

Descriptors 

:   * tarifa de transport

RESOLUCIÓ de 2 d'agost de 2022, de la presidenta del Consell d'Administració de l'Autoritat de Transport Metropolità de València, per la qual s'autoritza la gratuïtat temporal del servei de Metrovalencia que presta Ferrocarrils de la Generalitat Valenciana durant els diumenges d'agost de 2022, així com la reducció parcial temporal del preu de venda al públic de determinats títols propis. [2022/7495]  
  
Vista la sol·licitud formulada per Ferrocarrils de la Generalitat Valenciana, d'ara endavant FGV, relativa a dues qüestions:  
- Que s'autoritze la gratuïtat temporal del servei de Metrovalencia durant els diumenges d'agost de 2022.  
- Que s'autoritze la reducció parcial temporal en un 30 % de la tarifa de venda al públic dels títols multiviatge i abonaments temporals propis de Metrovalencia durant el període comprés entre l'1 de setembre i el 31 de desembre.  
Resultant que l'article sisé, apartat 8 del Decret 144/1986, de 24 de novembre, del Consell de la Generalitat Valenciana, pel qual s'aprova l'Estatut de l'Entitat Ferrocarrils de la Generalitat Valenciana (DOGV 05.12.1986) preveu que correspon al Consell d'Administració d'FGV proposar a la Conselleria d'Obres Públiques, Urbanisme i Transports les tarifes generals, especials i ocasionals de tots els seus serveis.  
  
Resultant que per l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, es crea l'Autoritat de Transport Metropolità de València, d'ara endavant ATMV, com a organisme autònom de la Generalitat, adscrit a la conselleria competent en matèria de transport, a fi d'exercir, en l'àmbit territorial de l'organisme, les competències en matèria de transport públic regular de viatgers de la Generalitat i les dels municipis que li deleguen les seues competències en matèria de transport públic, i li atribueixen, entre altres, les funcions de disseny i aprovació del règim tarifari i les relatives a informació a l'usuari, publicitat i qualitat dels serveis, en virtut dels apartats 5.e i 5.h de l'article 90 d'aquesta llei.  
Resultant que l'article 2.e del Decret 81/2017, de 23 de juny, del Consell, pel qual s'aprova el Reglament de l'ATMV, indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència. Al seu torn, segons l'article 8.1.c del mateix text correspon al Consell d'Administració de l'ATMV aprovar el règim tarifari dels serveis de transport públic regular de viatgers. A conseqüència de tot l'anterior la competència per a l'aprovació de tarifes per a viatjar per la xarxa de Metrovalencia correspon al Consell d'Administració de l'ATMV a proposta del Consell d'Administració d'FGV.  
  
Resultant que l'apartat tercer, punt 3, apartat f, de la Resolució de 25 de gener de 2022, del Consell d'Administració de l'ATMV, per la qual es regulen les tarifes dels títols propis d'FGV per a viatjar per la xarxa de Metrovalencia, així com les seues condicions d'aplicació, estableix que es requereix l'autorització expressa de l'ATMV per a l'aplicació excepcional de reduccions parcials o totals sobre la tarifa dels títols que aquesta resolució regula orientades a la promoció del transport públic.  
  
Considerant que les mesures proposades pretenen incentivar, amb caràcter temporal, l'ús del transport públic en un context d'alts preus de l'energia i els combustibles, que afecta molt especialment la mobilitat quotidiana de la ciutadania.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, i per l'article 2.e i 8.1.c) del Decret 81/2017, de 23 de juny, del Consell, i el que es preveu en l'apartat tercer, punt 3, apartat f, de la Resolució de 25 de gener de 2022, a proposta del Consell d'Administració d'FGV, amb l'acord previ del Consell d'Administració de l'ATMV, de 2 d'agost de 2022, resolc:  
  
  
Únic  
Autoritzar, amb data d'efectes des de la signatura de la present resolució, l'adopció per part de Ferrocarrils de la Generalitat Valenciana de les mesures següents:  
1. La gratuïtat temporal del servei de Metrovalencia durant els diumenges d'agost de 2022.  
2. La reducció parcial temporal en un 30 % de la tarifa de venda al públic dels títols multiviatge i abonaments temporals propis de Metrovalencia durant el període de quatre mesos comprés entre l'1 de setembre i el 31 de desembre, tenint en compte les següents consideracions:  
  
2.2. Des de l'1 de gener fins al 31 de gener de 2023 (un mes) els títols adquirits dins del període bonificat siguen susceptibles d'utilització excepte la Tuin.  
2.3. Des de l'1 de gener de 2023 fins al 31 de juliol de 2023 podran canviar-se els títols bonificats no consumits per altres títols propis de Metrovalencia abonant la diferència que corresponga.  
  
Contra la present resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant el Consell d'Administració de l'ATMV, en el termini d'un mes, comptador de l'endemà de la publicació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 d'agost de 2022.- La presidenta del Consell d'Administració de l'ATMV: Rebeca Torró Soler.